Diari Oficial de la Generalitat Valenciana


Sumari del DOGV 5885, del 04-11-2008 (2008/12799)

RESOLUCIÓ de 20 d'octubre de 2008, de la Direcció General de Transports i Logística, per la qual es convoquen les proves per a l'obtenció del certificat d'aptitud professional per a la conducció de determinats vehicles destinats al transport de mercaderies o de viatgers per carretera.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5885

Data del DOGV
:   04-11-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/12948


Data del document
:   20-10-2008

Organisme emissor
:   Conselleria d'Infraestructures i Transport

Tipus de document
:   Resolució

Descriptors 

:   * transportista
    * transport de mercaderies
    * examen
    * transport de viatgers
    * qualificació professional

RESOLUCIÓ de 20 d'octubre de 2008, de la Direcció General de Transports i Logística, per la qual es convoquen les proves per a l'obtenció del certificat d'aptitud professional per a la conducció de determinats vehicles destinats al transport de mercaderies o de viatgers per carretera. [2008/12293]
En compliment del que disposa l'article 15 del Reial Decret 1032/2007, de 20 de juliol, pel qual es regula la qualificació inicial i la formació contínua dels conductors i les conductores de determinats vehicles destinats al transport per carretera, en virtut del qual es va incorporar al dret espanyol la Directiva 2003/59/CE del Parlament Europeu i del Consell, de 15 de juliol de 2003, adaptada per les directives 2004/66/CE i 2006/103/CE del Consell, i en virtut de les funcions atribuïdes en l'article 14 del Reglament Orgànic i Funcional de la Conselleria d'Infraestructures i Transport aprovat pel Decret 117/2007, de 27 de juliol, del Consell de la Generalitat, resolc:
Primer
Convocar les proves per a l'obtenció del certificat d'aptitud professional acreditatiu de la qualificació inicial, necessari per a la conducció per vies públiques espanyoles de vehicles per als quals siga obligatori estar en possessió de permisos de conducció de les categories C1, C1+E, C, C+E, D1, D1+E, D o D+E, definides en el Reglament General de Conductors, aprovat pel Reial Decret 772/1997, de 30 de maig, d'acord amb les bases que més avall s'establixen.
Segon
Designar els membres del tribunal, la composició del qual figura en l'annex II d'esta resolució. El tribunal serà únic per a totes les proves convocades en la present resolució.
Bases de la convocatòria
1. Condicions generals dels aspirants
Per a ser admés a estes proves, serà necessari complir els requisits següents:
- Haver superat els cursos preceptius, ja siga en la modalitat ordinària o accelerada, de conformitat amb el que establix l'article 5 del Reial Decret 1032/2007, de 20 de juliol, en els 6 mesos anteriors a la data d'examen.
- Tindre i acreditar la residència habitual en territori de la Comunitat Valenciana. No obstant això, podran concórrer les persones residents en territori d'una altra comunitat autònoma, sempre que, per causa degudament justificada, tinguen l'autorització de l'òrgan convocant.
Es presumirà que la residència habitual de l'aspirant està en el lloc del domicili del seu document nacional d'identitat en vigor. Només s'admetrà que el domicili és diferent del que apareix en el dit document quan es done alguna de les circumstàncies següents:
1. Que l'aspirant acredite, per mitjà del certificat d'empadronament, que ha tingut el seu domicili en territori de la Comunitat Valenciana almenys cent huitanta-cinc dies naturals de l'últim any, comptadors des del dia de l'acabament del termini de presentació de sol·licituds per a concórrer als exercicis.
2. Que l'aspirant acredite que, encara que haja tingut el seu domicili en un lloc distint menys de cent huitanta-cinc dies de l'últim any, s'ha vist obligat per raons familiars o professionals a canviar de residència. Esta última circumstància no s'entendrà complida quan es tracte d'una estada temporal en una localitat per a la realització d'una activitat de duració determinada. L'assistència a una universitat, escola o centres docents no implica el trasllat de la residència habitual.
2. Sol·licituds
- Els que desitgen prendre part en estes proves hauran d'omplir la sol·licitud que figura com a model en l'annex III i que els serà facilitada en les oficines públiques que s'indiquen en l'annex IV i en l'adreça d'Internet http://www.gva.es.
- A les sol·licituds s'haurà d'adjuntar una fotocòpia del document nacional d'identitat vigent i una del justificant del pagament de la taxa per drets d'examen i, si és el cas, els documents que se citen en l'article anterior. La falta de la justificació de l'abonament dels drets d'examen determinarà l'exclusió de l'aspirant.
- En la sol·licitud s'haurà d'indicar només un lloc de la Comunitat Valenciana per a assistir a les proves, que no es podrà modificar posteriorment.
- El període de presentació de sol·licituds serà des del dia 1 fins al dia 20 del mes anterior al de la data de l'examen que apareix en l'annex I.
- La sol·licitud només serà vàlida per a la convocatòria a què es presente, i haurà de tornar a omplir-la si desitja realitzar la prova en convocatòries posteriors.
3. Desenvolupament de les proves
Els aspirants s'hauran de presentar a la realització de les proves proveïts de DNI o un altre document que acredite fidedignament la seua identitat, segons el criteri del tribunal. Així mateix, hauran de comparéixer a l'examen amb la còpia segellada de la sol·licitud de participació en l'examen, de llapis de mina del núm. 2, bolígraf i goma d'esborrar.
4. Estructura i qualificació de l'examen
Quant a la matèria objecte d'examen, l'estructura de les proves i la seua qualificació, caldrà ajustar-se al que establix el Reial Decret 1032/2007, de 20 de juliol, pel qual es regula la qualificació inicial i la formació contínua dels conductors de determinats vehicles destinats al transport per carretera.
Per a la realització del corresponent exercici es disposarà d'un temps màxim de dos hores.
Els conductors o les conductores que disposen ja del corresponent certificat d'aptitud professional, i desitgen ampliar o modificar les seues activitats per a efectuar transport de viatgers o de mercaderies, realitzaran només la part de l'examen que corresponga als objectius 1.4, 1.5, 2.2 i 3.7 de la secció 2ª de l'annex I del Reial Decret 1032/2007, de 20 de juliol, si pretenen realitzar transport de viatgers, i la part corresponent als objectius 1.4, 2.2 i 3.7 de la secció 1ª de l'annex I del referit text legal, per a poder realitzar transport de mercaderies.
Contra la present resolució, que no posa fi a la via administrativa, es podrà interposar recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establix l'article 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, sense perjuí que s'utilitze qualsevol altra via que es considere oportuna.
València, 20 d'octubre de 2008.- El director general de Transports i Logística: Vicente Dómine Redondo.
ANNEX I
Llocs, dates i horari de realització dels exercicis
1. Exercicis
Permisos C, C+E, C1, C1+E i permisos D, D+E, D1, D1+E
2. Dies d'examen
1ª convocatòria: 13 de desembre de 2008
2ª convocatòria: 31 de gener de 2009
3ª convocatòria: 28 de març de 2009
4ª convocatòria: 30 de maig de 2009
5ª convocatòria: 25 de juliol de 2009
6ª convocatòria: 26 de setembre de 2009
7ª convocatòria: 28 de novembre de 2009
3. Hora d'inici: 09:30 h
4. Lloc
Província de València: Universitat de València. Campus dels Tarongers - Aulari Nord. Av. dels Tarongers s/n - 46139 València.
Província d'Alacant: Universitat d'Alacant, Campus de Sant Vicent - Aulari I. Ctra. de Sant Vicent s/n - 03028 Sant Vicent del Raspeig (Alacant).
Província de Castelló: Cambra de Comerç, Indústria i Navegació de Castelló. Av. dels Germans Bou, 79 - 12982 Castelló.
ANNEX II
El tribunal de les proves
Per a totes les proves que es realitzen a la Comunitat Valenciana, estarà format per:
1. Tribunal titular
Presidenta: Mar Martínez Aparicio.
Secretària: Ana Martínez Llorca.
Vocals: Pilar Álvarez Montero, Manuel Gálvez Acero, Antonino Muñoz Calatayud, Francisco García López i Ángel Claudio Durán Martínez.
2. Tribunal suplent
President: Manuel Gálvez Acero.
Secretària: Mª Aída González-Fleitas de la Serna.
Vocals: Ramón Escrig Moreno, Mª Luisa Zabala Salelles, Vicente Sánchez Selfa, Ana Antolín Baigorri i Pedro Luis García de Torres.ANNEX III
ANNEX IV
Oficines públiques
Alacant
Servici Territorial de Transports d'Alacant
Av. d'Aguilera, 1 - 6ª
03268 Alacant
Castelló
Servici Territorial de Transports de Castelló
Av. del Mar, 16
12838 Castelló de la Plana
València
Servici Territorial de Transports de València
Edifici Prop
C/ de Gregorio Gea, 27
46842 València
Servicis centrals de la Direcció General de Transports i Logística
Av. de Blasco Ibáñez, 50-5ª
46979 València